Blankorela brunkolombo

La Blankorela brunkolombo, Phapitreron leucotis, estas specio de birdoj en la familio Columbidae. Ĝi estas endemio de Filipinoj kie ĝi troviĝas tra plimulto de la insulara lando escepte ĉe Palavano, Suluo kaj Batanoj. Ilia habitato estas en arbaroj de malaltaj teroj kaj montaroj. La populacio de tiu specio malpliiĝas pro habitatoperdo, ĉasado kaj kaptado por kontraŭleĝa specikomercado. 

Estas kontraŭleĝe ĉasi, kapti aŭ posedi Blankorelajn brunkolombojn laŭ la Filipina Leĝo RA 9147.

 Aspekto kaj taksonomio 
EBird priskribas la birdospecion jene:

 Subspecioj 
Estas kvar agnoskitaj subspecioj:

 P. l. leucotis—  en Luzono, Polillo, Alabat, Catanduanes, Lubang, Verde, Mindoro kaj Marinduque.
 P. l. nigrorum — en Tablas, Sibuyan, Ticao, Masbate, Panay, Calagnaan, Guimaras, Negroso kaj Cebuo; pli mallonga beko, brilverda nuko, pli metaleca dorso, sablokoloraj mentono kaj gorĝo, grizaj irisoj kaj brila orec-verda brusto
 P. l. brevirostris —   en Samar, Biliran, Leyte, Calicoan, Bohol, Siquijor, Camiguin Sur, Dinagat, Siargao, Mindanao; blankecaj gorĝo kaj antaŭkrono, rozkolora nuko kaj pli brilmetaleca blua dorso kaj havas mallongan bekon
 P. l. occipitalis — en Basilan kaj Sulu; simila, sed kun tre purpura nuko kaj brunaj irisoj

La Handbook of the Birds of the World agnoskas ĝin kiel tri apartaj specioj leucotis kiel Blankorela brunkolombo, nigrorum kiel Sablorela brunkolombo, brevirostris kaj occipitalis kiel Mallongbeka brunkolombo. 

 Kutimaro kaj ekologio 
Dieto konsistas el semoj kaj fruktoj. Kutime vidata sole aŭ en paroj sed ankaŭ povas kolektiĝi en fruktarboj. La reprodukta sezono supozeble estas de marto ĝis junio. Nesto estas tipa pigre konstruita kolombonesto de iom izola aranĝo de branĉetoj sur branĉo. Demetas du brilblankajn ovojn.

 Referencoj 


 Baptista, L.F., Trail, P.W., Horblit, H.M., Kirwan, G.M. kaj E.F.J. Garcia. 2017. Amethyst Brown-dove (Phapitreron amethystinus). In: del Hoyo, J., Elliott, A., Sargatal, J., Christie, D.A. & de Juana, E. (eld.). Handbook of the Birds of the World Alive. Lynx Edicions, Barcelona. Alirita el: >.
 Carino, J.P. 2009. White-eared brown dove. Alirita el Birdwatch.ph: h.ph/html/gallery/webrowndove4.html.
 McGregor, R. C. 1909. A manual of Philippine birds (Vol. 2). Ripol Classic Publishing House.

 Eksteraj ligiloj 

Kategorio:Kolombedoj
Kategorio:Endemismoj ĉe birdoj
Kategorio:Bestoj el la Aŭstralazia ekozono
Kategorio:Birdoj de la Filipinoj